Pengarah Incredible Hulk Dalam Rundingan Untuk Hasilkan Sekuel BRIGHT 2
Louis Leterrier, pengarah filem The Incredible Hulk lakonan Edward Norton dilaporkan sedang dalam perbincangan untuk mengarahkan filem sekuel Bright untuk Netflix. Bright 2 telah mula dirancang sejak ia ditayangkan pada Disember 2017. Ayer sepatutnya kembali menjadi pengarah dan penulis untuk projek terbaru ini bersama-sama Evan Spiliotopoulos (Snake Eyes), tetapi pembikin filem Suicide Squad itu terpaksa mengundurkan diri dari menjadi pengarah atas sebab tertentu. Bagaimanapun, lakon layar masih lagi dikreditkan kepada Ayer dan Spiliotopoulos meskipun ia diolah semula oleh T.S. Nowlin (Pacific Rim: Uprising). Bintang utama Will Smith dan Joel Edgerton dilaporkan akan kembali meneruskan watak masing-masing. Netflix berharap penggambaran dapat dilakukan sebaik sahaja pandemik COVID-19 berakhir. Selain The Incredible Hulk, Leterrier turut dikenali menerusi filem Clash of the Titans dan Now You See Me. Dia kini terlibat dalam projek terbaru Netflix the Dark Crystal: Age of Resistance dimana dia menjadi penerbit eksekutif dan juga pengarah. the Dark Crystal: Age of Resistance  Bright memulakan tayangannya pada 22 Disember 2017 dan menjadi antaran filem Netflix yang paling banyak ditonton pada minggu pertama tayangan. Meskipun gagal mendapat tempat dihati pengkritik, ia tidak menghalang peminat untuk menyukai filem ini. Kepada para peminat Bright, adakah anda tidak sabar untuk menantikan sekuel filem ini? kongsikan keterujaan anda!